钦定古今图书集成/明伦汇编/闺媛典/第052卷 > 吴金童妻庄氏
## 钦定古今图书集成/明伦汇编/闺媛典/第052卷 > 吴金童妻庄氏

按：《明外史列女传》：“庄氏，海康吴金童妻。成化初，广西
流寇掠乡邑，庄随夫避新会佣刘铭家。铭见庄氏色，
欲犯之，屡诱不从，乃令其党梁狗同其夫入海捕鱼，
推没水死。越三日，庄见夫不还，求之海滨，尸浮岸侧，
手足被缚，肿腐莫可辨。庄以衣识之，归携女赴水，抱
夫尸而没。翌日，三尸随流绕铭门，去而复还。士人感”
异，共殡祭之，然莫知铭杀也。后梁狗泄言，有司并捕
拷，处以极刑。